caput mortuum
Store norske leksikon,Realfag,Fysikk,Fargelære
Caput mortuum er en malerfarge som er mørk brun, noe mørkere enn engelskrødt. Noen ganger blir den slått sammen med venetiansk rødt.
Opprinnelig ble fargen laget på basis av naturlig forekommende jernoksid, senere ble den fremstilt ved oppheting av jern(II)-sulfat (jernvitriol) til 500 °C. Ved ytterligere oppvarming, til 700 °C eller mer, får stoffet et fiolett stikk. Fargen er svært lysbestandig og stabil i blanding med andre pigmenter.I middelalderens alkymi var caput mortuum en generell betegnelse for aske eller destillasjonsrest. Les mer i Store norske leksikon farge